wannaphong/clean_thaiwikipedia huggingface dataset:
# ตำบลเพ็กใหญ่
เพ็กใหญ่ เป็นตำบลหนึ่งในอำเภอพล จังหวัดขอนแก่น มีพื้นที่ประมาณ 40 ตารางกิโลเมตร ประกอบด้วย 11 หมู่บ้าน ระยะห่างจากกรุงเทพมหานครประมาณ 403 กิโลเมตร และระยะห่างจากตัวจังหวัดประมาณ 78 กิโลเมตร ระยะห่างจากตัวอำเภอพลประมาณ 3 กิโลเมตร นายกองค์การบริหารส่วนตำบลเพ็กใหญ่คนปัจจุบัน  คือ ร้อยตรีประเสริฐ สีสุวอ

 ประวัติ 
ตำบลเพ็กใหญ่เริ่มตั้งเมื่อปี พ.ศ. 2490 จากอพยพถิ่นฐานจากจังหวัดร้อยเอ็ด ต้นตระกูลที่มาตั้งรกรากถิ่นฐานของตำบล คือ ตระกูลพลโคตร จากนั้นก็มีการพลเมืองมากขึ้น จนกระทั่งมีการจัดตั้งสภาตำบลเพ็กใหญ่เมื่อวันที่ 5 กรกฎาคม พ.ศ. 2516"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516

จนกระทั่งเมื่อวันที่ 12 กุมภาพันธ์ พ.ศ. 2501 กระทรวงมหาดไทยได้เปลี่ยนแปลงฐานะสภาตำบลเพ็กใหญ่เป็นองค์การบริหารส่วนตำบลเพ็กใหญ่"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDFราชกิจจานุเบกษา 75 (18):2. 1 มีนาคม 2501 ซึ่งนับว่าเป็นองค์การบริหารส่วนตำบลชุดแรกของประเทศไทย มาจนถึงปัจจุบัน

 ที่ตั้งและอาณาเขต 
ตำบลเพ็กใหญ่ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลเก่างิ้ว, ตำบลใหม่นาเพียง (อำเภอแวงใหญ่)
 ทิศใต้ ติดต่อ ตำบลลอมคอม 
 ทิศตะวันออก ติดต่อ ตำบลเมืองพล
 ทิศตะวันตก ติดต่อ ตำบลใหม่นาเพียง (อำเภอแวงใหญ่), ตำบลก้านเหลือง (อำเภอแวงน้อย)

 การแบ่งเขตการปกครอง 
ตำบลเพ็กใหญ่แบ่งเขตการปกครองออกเป็น 11 หมู่บ้าน ดังนี้ศูนย์ข้อมูลประเทศไทย "ตำบลเพ็กใหญ่"  [ออนไลน์]. เข้าถึงได้จาก:http://khonkaen.kapook.com/พล/เพ็กใหญ่ (ม.ป.ป.). สืบค้น 9 กันยายน 2560.
 หมู่ 1 บ้านสระบัว
 หมู่ 2 บ้านยานาง
 หมู่ 3 บ้านนาคสะดุ้ง 
 หมู่ 4 บ้านโคกสี
 หมู่ 5 บ้านเพ็กใหญ่
 หมู่ 6 บ้านหนองสะแบง 
 หมู่ 7 บ้านโคกกลาง
 หมู่ 8 บ้านโนนหอม 
 หมู่ 9 บ้านทุ่งแค 
 หมู่ 10 บ้านโนนแต้
 หมู่ 11 บ้านเพ็กใหญ่พัฒนา
# พระเจ้าเจมส์ที่ 3 แห่งสกอตแลนด์
พระเจ้าเจมส์ที่ 3 แห่งสกอตแลนด์  ทรงเป็นกษัตริย์แห่งสกอตแลนด์ระหว่างค.ศ. 1460 ถึง 1488 พระองค์ทรงเป็นกษัตริย์แย่และไม่เป็นที่นิยมชมชอบเนื่องจากทรงละเลยการใช้กระบวนการยุติธรรมอย่างเท่าเทียม การนำพาประเทศไปสู่สงครามกับอังกฤษตลอดจนความสัมพันธ์ที่เลวร้ายในหมู่พระญาติ ในรัชสมัยของพระองค์เกิดกบฎขึ้นถึงสองครั้ง 

พระเจ้าเจมส์ที่ 3 เป็นพระราชโอรสองค์ใหญ่ในพระเจ้าเจมส์ที่ 2 แห่งสกอตแลนด์ กับพระนางมารีแห่งเกลเดอร์ส วันประสูติไม่เป็นที่ทราบแน่ชัด อาจจะทรงประสูติในเดือนพฤษภาคม 1452 หรือวันที่ 10 หรือ 20 กรกฎาคม 1451 พระองค์ขึ้นสืบราชสมบัติต่อจากพระราชบิดาในวัยเพียง 9 ชันษา ทำให้ต้องมีการตั้งผู้สำเร็จราชการในระหว่างปี 1460-1469

ในทศวรรษที่ 1470 ความบาดหมางระหว่างพระเจ้าเจมส์ที่ 3 กับอนุชาทั้งสอง อเล็กซานเดอร์ สทิวเวิร์ต ดยุกแห่งอัลบานี และจอห์น สทิวเวิร์ต เอิร์ลแห่งมาร์ ได้เริ่มก่อตัวขึ้น อัลบานีได้หลบหนีไปยังฝรั่งเศสในปี 1479 ส่วนมาร์เสียชีวิตอย่างลึกลับในปี 1480 ที่เอดินบะระ คฤหาสน์ของจอห์นถูกยึดเป็นของหลวง

ในปี 1479 สงครามกับอังกฤษได้ปะทุขึ้น พระเจ้าเอ็ดเวิร์ดที่ 4 แห่งอังกฤษทรงตั้งให้เจ้าชายริชาร์ด ดยุกแห่งกลอสเตอร์นำทัพบุกสกอตแลนด์ อัลบานีถือโอกาสนี้เข้าร่วมกับอังกฤษเพื่อต่อต้านพี่ชายตนเองด้วย ในปี 1482 กองทหารอังกฤษสามารถยึดปราสาทเอดินบะระไว้ได้ พระเจ้าเจมส์ที่ 3 ถูกจองจำไว้ในปราสาทเอดินบะระและมีการตั้งรัฐบาลใหม่ที่นำโดยดยุกแห่งอัลบานี ส่วนกองทหารอังกฤษขัดสนเรื่องงบประมาณจึงได้ถอนกำลังกลับอังกฤษ พระเจ้าเจมส์ถูกปล่อยตัวในปลายเดือนกันยายน 1482 และเมื่อพระองค์เป็นอิสระ พระองค์พยายามกอบกู้อำนาจโดยการใช้เงินชักจูงสมาชิกในรัฐบาลอัลบานี และในเดือนธันวาคม 1482 รัฐบาลอัลบานีก็ล่มสลาย
# ตำบลช่องสามหมอ
ตำบลช่องสามหมอ อาจหมายถึง
 ตำบลช่องสามหมอ อำเภอแก้งคร้อ จังหวัดชัยภูมิ
 องค์การบริหารส่วนตำบลช่องสามหมอ
 ตำบลช่องสามหมอ อำเภอคอนสวรรค์ จังหวัดชัยภูมิ
 องค์การบริหารส่วนตำบลช่องสามหมอ
# ตำบลบ้านแท่น (อำเภอชนบท)
บ้านแท่น เป็นตำบลหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย พื้นที่เป็นที่แห้งแล้งมาก

 ประวัติ 
บ้านแท่นเป็นตำบลเก่าแก่ของอำเภอชนบท มีหลวงกองแลเป็นผู้ก่อตั้ง ซึ่งต่อมาเมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลบ้านแท่น"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลบ้านแท่น เป็น องค์การบริหารส่วนตำบลบ้านแท่น"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):33. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลบ้านแท่นตั้งอยู่ทางตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ จรดพื้นที่ตำบลกุดเพียขอม
 ทิศใต้ จรดพื้นที่ตำบลปอแดง
 ทิศตะวันออก จรดพื้นที่ตำบลหนองปลาหมอ (อำเภอโนนศิลา)
 ทิศตะวันตก จรดพื้นที่ตำบลห้วยแก

 การแบ่งเขตการปกครอง 
ตำบลบ้านแท่นแบ่งเขตการปกครองออกเป็น 8 หมู่บ้าน ได้แก่ศูนย์ข้อมูลประเทศไทย "ตำบลบ้านแท่น" [ออนไลน์]. เข้าถึงได้จาก:http://khonkaen.kapook.com/ชนบท/บ้านแท่น (ม.ป.ป.). สืบค้น 10 กันยายน 2560.
 หมู่ที่ 1 บ้านแท่น
 หมู่ที่ 2 บ้านหันแฮด 
 หมู่ที่ 3 บ้านหัวนากลาง 
 หมู่ที่ 4 บ้านสระแก้ว 
 หมู่ที่ 5 บ้านโนนแดงน้อย
 หมู่ที่ 6 บ้านโคกกลาง 
 หมู่ที่ 7 บ้านโนนสมนึก
 หมู่ที่ 8 บ้านนาหนองทุ่ม
# เซเวนซิสเตอส์
เซเวนซิสเตอส์ (อังกฤษ: Seven Sisters) บ้างก็เรียก "หน้าผาเจ็ดสาวน้อย" เป็นหน้าผาหินชอล์กจำนวนเจ็ดลูกเรียงกันติดกับช่องแคบอังกฤษ และวนอุทยาน  ตั้งอยู่ระหว่างเมืองไบรตันและอีสต์บอร์น ท้องที่จังหวัดอีสต์ซัสเซกซ์ หน้าผานี้มักสับสนกับหน้าผาสีขาวแห่งโดเวอร์ เพราะถูกใช้แทนกันโดยนักถ่ายทำรายการโทรทัศน์และภาพยนตร์ เซเวนซิสเตอส์ปรากฏในภาพยนตร์หลายเรื่อง เช่น ตราบาปลิขิตรัก และแฮร์รี พอตเตอร์กับถ้วยอัคนี 

ด้านตะวันตกของเซเวนซิสเตอส์เป็นลุ่มลำห้วยขนาดเล็กชื่อคุกเมียร์ (River Cuckmere) ส่วนด้านตะวันออก เป็นช่องว่างระหว่างหน้าผาสองชุด เรียกช่องว่างนั้นว่า เบอร์ลิงแกป (Birling Gap) ที่ดินทั้งหมดอยู่ในความดูแลของมูลนิธิเพื่อประวัติศาสตร์และธรรมชาติ หรือแนชันแนลทรัสต์ (National Trust)
# ตำบลปอแดง
ปอแดง เป็นตำบลหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย แห้งแล้ง

 ประวัติ 
ปอแดงองค์การบริหารส่วนตำบลปอแดง จังหวัดขอนแก่น. "ประวัติและตราสัญลักษณ์" [ออนไลน์]. เข้าถึงได้จาก:http://www.pordang.go.th/index.php?show=menu&file=detail&id=2  (ม.ป.ป.). สืบค้น 10 กันยายน 2560.แรกเริ่มเป็นเพียงหมู่บ้านในการปกครองของตำบลบ้านแทนโดยเชื่อว่าจัดตั้งขึ้นเมือราวพ.ศ.  2445 เหตุที่ได้ชื่อ "บ้านปอแดง" เพราะเมื่อสมัยก่อนลักษณะภูมิประเทศโดยทั่วไปเป็นที่ดอนมีต้นปอแดงมากมาย เดิมชาวบ้านใช้ประโยชน์จากต้นปอแดงโดยการนำเปลือกของต้นปอแดงไปทำเป็นเชือก และเอาเชือกไปทำลักษณะเหมือนไพหญ้าใช้สำหรับมุงหลังคา ลักษณะพื้นที่ทั่วไปของบ้านปอแดงเป็นที่เนินสูง เดิมชื่อว่าบ้านโคกปอแดง และมีหนองน้ำของหมู่บ้านที่ชาวบ้านใช้ทำประโยชน์ในการเกษตร ชื่อว่า "หนองข่า" เหตุที่ชื่อว่าหนองข่า เพราะสมัยก่อนมีต้นข่าเกิดล้อมรอบหนองน้ำมากมาย ต่อมาในเมื่อวันที่ 27 กรกฎาคม พ.ศ. 2532 ได้แยกโอนหมู่บ้านออกมาจัดตั้งเป็น "ตำบลปอแดง""ประกาศกระทรวงมหาดไทย เรื่องตั้งและกำหนดเขตตำบลในท้องที่...และอำเภอชนบท จังหวัดขอนแก่น.PDF ราชกิจจานุเบกษา 106 (154):221-225. 15 กันยายน 2532 โดยมีสภาตำบลปอแดงกำกับดูแลและกำหนดแผนพัฒนา จนกระทั่งเมื่อวันที่ 16 ธันวาม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลปอแดงเป็นองค์การบริหารส่วนตำบลปอแดง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):33. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลปอแดงตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ จรดองค์การบริหารส่วนตำบลบ้านแท่น
 ทิศใต้ จรดตำบลหนองแวงนางเบ้า (อำเภอพล)
 ทิศตะวันออก จรดตำบลหนองปลาหมอ (อำเภอโนนศิลา)
 ทิศตะวันตก จรดตำบลห้วยแก, ตำบลแวงใหญ่ (อำเภอแวงใหญ่)

 การแบ่งเขตการปกครอง 
ตำบลปอแดงแบ่งเขตการปกครองออกเป็น 10 หมู่บ้าน ได้แก่ศูนย์ข้อมูลประเทศไทย "ตำบลปอแดง"  [ออนไลน์]. เข้าถึงได้จาก:http://khonkaen.kapook.com/ชนบท/ปอแดง (ม.ป.ป.). สืบค้น 9 กันยายน 2560.

 บ้านปอแดง
 บ้านหัวฝาย
 บ้านหนองไฮ
 บ้านหนองแวงน้อย
 บ้านมาบตากล้า
 บ้านโนนสะอาด
 บ้านหนองโน
 บ้านหนองแต้
 บ้านร่มเย็น
 บ้านวงษ์สว่าง
# ปราสาทโดเวอร์
ปราสาทโดเวอร์  เป็นป้อมปราการและพระราชวังสร้างในสมัยศตวรรษที่ 11 ตั้งอยู่บนเนินติดกับหน้าผาสีขาวด้านทิศตะวันออกของเมืองโดเวอร์ แคว้นเคนต์ ซึ่งถือเป็นเมืองหน้าด่านในอดีต  ทำให้ปราสาทนี้ได้ชื่อว่าประตูสู่อังกฤษ หรือกุญแจสู่อังกฤษ ตัวปราสาทประกอบด้วยหอรบขนาดใหญ่เป็นพิเศษ ล้อมรอบด้วยกำแพงฉนวนชั้นใน ชั้นกลาง และชั้นนอก จึงถือได้ว่าเป็นปราสาทที่มีขนาดใหญ่ที่สุดในอังกฤษ ปัจจุบันปราสาทอยู่ภายใต้การดูแลของสำนักงานศิลปากรแห่งชาติอังกฤษ (English Heritage)

  ประวัติ 
เมืองโดเวอร์เป็นเมืองหน้าด่านตั้งประจันหน้าเมืองดันเคิร์ก (หรือ เดิงแกร์ก) ในฝรั่งเศส เป็นหนึ่งในท่าเรือทั้งห้าหรือซิงก์พอตส์ (cinque ports)ภาษาฝรั่งเศสปัจจุบันอ่าน แซ็งปอร์ต แต่ภาษาฝรั่งเศสนอร์มันและอังกฤษอ่านดังที่ระบุไว้ข้างต้น ซึ่งสถาปนาในสมัยพระเจ้าวิลเลียมผู้พิชิต ในอดีตเมื่อผู้ใดจะเดินทางจากยุโรปภาคพื้นทวีปเข้าสู่เกาะอังกฤษจะต้องแลเห็นเมืองนี้ก่อนเสมอ ครั้นถึงสมัยพระเจ้าเฮนรีที่ 2 ปราสาทโดเวอร์ก็ถูกสร้างขึ้น ประกอบด้วยหอรบขนาดใหญ่เป็นพิเศษ หุ้มรอบด้วยกำแพงฉนวนใน และกำแพงฉนวนนอกหลังจากที่พระเจ้าจอห์นแห่งอังกฤษ ออกพระราชโองการแมกนาคาร์ตาอันขัดกับพระราชประสงค์แล้ว บรรดาขุนนางที่ต้องการจะล้มราชบัลลังก์ก็ก่อกบฏขึ้น โดยทูลเชิญพระเจ้าหลุยส์ที่ 8 แห่งฝรั่งเศสให้ก่อสงคราม เรียกว่า สงครามขุนนางครั้งที่หนึ่ง ครานั้นเอง มีการสู้รบกันที่ปราสาทโดเวอร์ โดยมีการพยายามขุดใต้หอรบและปราสาทแต่ก็ล้มเหลว ต่อมาครั้นถึงสมัยสงครามนโปเลียน ได้มีการสร้างอุโมงค์ใต้ดินสำหรับให้พลทหารอาศัย เมื่อร้างราสงครามอุโมงค์ก็ว่างลง จนกระทั่งถึงสมัยสงครามโลกครั้งที่สอง ได้เปิดใช้อุโมงค์ดังกล่าวอีกครั้งโดยติดตั้งเครื่องชุมสายโทรศัพท์ โต๊ะบังคับการปืนใหญ่ต่อสู้อากศยาน และโต๊ะบังคับการเรือ ณ ที่นี้เอง เบอร์แทรม แรมเซย์ (Bertram Ramsay) ซึ่งในขณะนั้นยังเป็นพลเรือโท ได้บัญชาการการอพยพทหารฝ่ายสัมพันธมิตรที่ถอยร่นจากฝ่ายนาซีเยอรมัน ช่วยชีวิตทหารได้เป็นจำนวนมาก โดยมีวินสตัน เชอร์ชิลล์ มาตรวจเยี่ยมและร่วมวางแผนในครั้งนั้นด้วย ปัจจุบันปราสาทโดเวอร์เป็นโบราณสถานประเภท 1 ภายใต้กฎหมายสหราชอาณาจักร

 หมายเหตุ
# ไทยแลนด์ไฟฟ์ 2017
ไทยแลนด์ไฟฟ์ 2017 เป็นการแข่งขันฟุตซอล ที่จัดขึ้น ในระหว่างวันที่ 10 ถึง 12 กันยายน พ.ศ. 2560 ณ บางกอกอารีนา ประเทศไทย เพื่อเตรียมความพร้อมก่อนลุยสู้ศึก เอเชียนอินดอร์-มาเชียลอาร์ตสเกมส์ 2017 ที่ ประเทศเติร์กเมนิสถาน

ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ แชมป์ ฟุตซอลชิงแชมป์โลก 2016, อาร์เจนตินา, แชมป์ ไทยแลนด์ไฟฟ์ 2016, คาซัคสถาน และ โมซัมบิก. 

ทีมที่เข้าร่วมการแข่งขัน
ไทยแลนด์ไฟฟ์ 2017 เป็น 4 ทีมด้านล่างซึ่งประกอบไปด้วย
ทีมสมาคมสมาพันธ์อันดับฟีฟ่า24 สิงหาคม 2560 (เจ้าภาพ)เอฟเอ ไทยแลนด์เอเอฟซี16 (3) อาร์เจนไตน์ เอฟเอคอนเมบอล4 (1) เอฟเอฟ คาซัคสถานยูฟ่า9 (2) โมซัมบิกัน เอฟเอฟซีเอเอฟ50 (4)

สนามแข่งขัน
แต่ละแมตช์ลงเล่นที่ บางกอกอารีนา ใน กรุงเทพมหานคร.
กรุงเทพมหานครหนองจอก บางกอกอารีนา ความจุ: 12,000 200px

ตารางคะแนน

ผลการแข่งขัน
เวลาทั้งหมดคือ เวลามาตรฐานไทย (UTC+07:00).

วันที่ 1

วันที่ 2

วันที่ 3

ตารางอันดับการแข่งขัน

อันดับทีมไฟล์:gold medal icon.svgไฟล์:silver medal icon.svgไฟล์:bronze medal icon.svg4

ผู้ทำประตู
2 ประตู

 Constantino Vaporaki
 Lucas Tripodi
 Santiago Basile
 Sebastian Corso
 Albert Akbalikov
 Daniel
 Uetimane
 มูฮัมหมัด อุสมานมูซา

1 ประตู

 Angel Claudino
 Pablo Vidal
 Birzhan Drazov
 Nikolay Pengrin
 Pavel Taku
 Benesse
 Jona
 กฤษดา วงษ์แก้ว
 ณัฐพล สุทธิโรจน์
 พีระพล สัตย์ซื่อ
 รณชัย จูงวงษ์สุข
 ศุภวุฒิ เถื่อนกลาง

1 การทำเข้าประตูตัวเอง

 Guido Mosenson (ในนัดที่พบกับ ไทย)
 Uetimane (ในนัดที่พบกับ อาร์เจนตินา)
 ศุภวุฒิ เถื่อนกลาง (ในนัดที่พบกับ คาซัคสถาน)

การถ่ายทอดสด
  ประเทศไทย : ไทยรัฐทีวี
 ทั่วโลก : ยูทูบแชนแนลของไทยรัฐ

รางวัล
# ซิชเชอร์ไฮทซ์โพลีทไซ
ตำรวจความมั่นคง  หรือเรียกอย่างย่อว่า ซีโพ เป็นองค์กรตำรวจรักษาความมั่นคงในเยอรมนีในยุคสมัยนาซีเรืองอำนาจ เป็นหน่วยงานรักษาความมั่นคงและการสืบสวนอาชญากรรม ถูกก่อตั้งโดยกองกำลังทีมผสมของหน่วยเกสตาโพ(ตำรวจลับแห่งรัฐ) ครีโพ(ตำรวจสืบสวนอาชญากรรม) 

ในช่วงระหว่างปี 1936-1939 ในฐานะหน่วยงานของรัฐอย่างเป็นทางการ ซีโพได้อยู่ภายใต้การบริหารจัดการโดยศูนย์อำนวยการความมั่นคงไรช์ (RSHA) หน่วยงานตำรวจความมั่นคงถูกยุบในปี 1939 แต่คำศัพท์นี้ยังคงใช้ต่อเนื่องอย่างไม่เป็นทางการจนกระทั่งสงครามโลกครั้งที่สองในทวีปยุโรปได้จบลง
# มารดา!
มารดา! เป็นภาพยนตร์ระทึกขวัญจิตวิทยาจากประเทศสหรัฐอเมริกา ออกฉายเมื่อ พ.ศ. 2560 เขียนบทและกำกับโดยดาร์เรน อโรนอฟสกี นำแสดงโดย เจนนิเฟอร์ ลอว์เรนซ์, ฆาบิเอร์ บาร์เดม, เอ็ด แฮร์ริส, และ มิเชลล์ ไฟฟ์เฟอร์ เล่าเรื่องของหญิงสาวคนหนึ่งที่ใช้ชีวิตกับสามีอย่างเงียบสงบในชนบท แต่ชีวิตเงียบสงบนี้ก็ถูกทำลายลงหลังจากมีคู่รักลึกลับคู่หนึ่งมาเยือน 

ภาพยนตร์เรื่องนี้มีเนื้อหาเชิงอุปมานิทัศน์คัมภีร์ไบเบิล และเต็มไปด้วยฉากที่มีความรุนแรง จึงถูกจัดอยู่ในภาพยนตร์ระดับอาร์ จากสมาคมภาพยนตร์อเมริกา (MPAA) โดยออกฉายครั้งแรกเมื่อวันที่ 5 กันยายน 2560 ในเทศกาลภาพยนตร์นานาชาติเวนิส ครั้งที่ 74 และได้รับการคัดเลือกให้เข้าชิงรางวัลสิงโตทองคำhttps://deadline.com/2017/07/venice-film-festival-2017-lineup-full-list-1202137114/ ก่อนจะออกฉายทั่วประเทศสหรัฐอเมริกาในวันที่ 15 กันยายน 2560 โดยพาราเมาต์ พิกเจอส์ และทำรายได้ทั่วโลก 44.5 ล้านดอลลาร์สหรัฐ สำหรับในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกเมื่อวันที่ 21 กันยายน 2560 โดยถูกจัดให้อยู่ในประเภทภาพยนตร์ที่เหมาะสมกับผู้มีอายุตั้งแต่สิบแปดปีขึ้นไป (น.18+) และมีการจำหน่ายในรูปแบบดีวีดีและบลูเรย์ในปี 2561 โดยบริษัทยูไนเต็ด โฮมเอ็นเตอร์เทนเมนต์ จำกัด

ธีมของเรื่อง
สำหรับภาพยนตร์เรื่องนี้ เจนนิเฟอร์ ลอว์เรนซ์ นักแสดงนำของเรื่องเคยให้สัมภาษณ์ว่า เนื้อหาของภาพยนตร์เป็นการอุปมาเชิงสัญลักษณ์ ถึงการที่โลกถูกทำลายและถูกกระทำให้เกิดความวิบัติ ซึ่งบทบาทของเธอที่รับบทเป็นภรรยาเปรียบเสมือนโลกที่ถูกกระทำให้เกิดความวินาศ, ฆาบิเอร์ บาร์เดม นักแสดงนำอีกคน รับบทเป็นสามีซึ่งเป็นนักเขียนบทกวีเป็นตัวแทนของพระเจ้า ส่วนบทบาทของมิเชลล์ ไฟฟ์เฟอร์ ต้องการจะสื่อถึงเอวา และบทบาทของเอ็ด แฮร์ริส สื่อถึงอาดัม ซึ่งมีลูกคือคาอินและอาเบล โดยเหตุการณ์ในเรื่องเป็นการอุปมาเหตุการณ์ในสวนเอเดนที่กล่าวไว้ในหนังสือปฐมกาล

สำหรับการอุปมาในเรื่อง สามีที่เป็นนักเขียนบทกวีแต่เดิมอยู่กับภรรยาเพียง 2 คนอย่างมีความสุข จนกระทั่งสามีรับชายหญิงคู่หนึ่งเข้ามาในบ้านด้วยความกรุณา ต่อมาลูกๆของชายหญิงคู่นั้นก็ได้ตามมาก่อความวุ่นวายขึ้นในบ้านและทำให้ภรรยาเจ้าของบ้านต้องทุกข์ระทมอย่างต่อเนื่อง โดยลูกชายคนโตได้ก่อเหตุฆาตกรรมน้องชายตนเองขึ้นในบ้านเพราะความอิจฉาริษยา เหตุการณ์ในภาพยนตร์ช่วงนี้เป็นการเปรียบถึงพระเจ้าที่แต่เดิมสร้างโลกขึ้นโดยยังไม่มีมนุษย์บนโลก จนกระทั่งพระเจ้าได้สร้างอาดัมและเอวาขึ้นมาเป็นมนุษย์คนแรกบนโลกและประทานให้อยู่ในสวนเอเดน โดยทั้ง 2 ได้ทำในสิ่งที่พระเจ้าห้าม และลูกๆของทั้งคู่คืออาเบลและคาอิน ได้ก่อเหตุฆาตกรรมขึ้นโดยคาอินพี่ชายคนโตได้ฆ่าอาเบลน้องชายตายด้วยความริษยา

ส่วนเหตุการณ์ในภาพยนตร์ช่วงที่ทารกซึ่งเป็นบุตรชายของนักเขียนบทกวีถูกคนที่หลั่งไหลเข้ามาในบ้านฆ่าตายอย่างทารุณ อุปมาถึงพระเยซูที่เป็นพระบุตรพระเป็นเจ้าถูกมนุษย์ฆ่าตายอย่างโหดเหี้ยม
# ซิชเชอร์ไฮทซ์ดีนสท์
สำนักอำนวยความปลอดภัย (, ซิชเชอร์ไฮทซ์ดีนสท์) หรือชื่ออย่างเป็นทางการคือ สำนักอำนวยความปลอดภัยประจำไรชส์ฟือเรอร์-เอ็สเอ็ส  หรือเรียกย่อ ๆ ว่า เอ็สเด (SD) เป็นหน่วยข่าวกรองของหน่วยชุทซ์ชตัฟเฟิลหรือเอ็สเอ็สและพรรคนาซีในนาซีเยอรมนี องค์กรนี้เป็นหน่วยข่าวกรองของพรรคนาซีแห่งแรกที่ถูกก่อตั้งขึ้นและได้ถือว่า เป็นองค์กรพี่น้องกับหน่วยตำรวจลับ เกสตาโพ ซึ่งถูกเอ็สเอ็สได้เข้าแทรกซึมอย่างหนักในช่วงภายหลังปี ค.ศ. 1934.ในช่วงระหว่างปี ค.ศ. 1933 และ 1939 หน่วยเอ็สเดได้รับการบริหารในฐานะเป็นสำนักงานหน่วยเอ็สเอ็สที่มีอิสระ,ต่อมาภายหลังได้ถูกโอนอำนาจไปยังสำนักความมั่นคงหลักไรช์ (RSHA) หนึ่งในเจ็ดทบวงหลักของเอ็สเอ็ส มีผู้อำนวยการคนแรกคือ ไรน์ฮาร์ท ไฮดริช ได้มีความตั้งใจจากหน่วยเอสดีเพื่อนำทุกคนที่อยู่ในเขตของจักรวรรดิไรซ์ที่สามภายใต้"การควบคุมดูแลอย่างต่อเนื่อง"

ภายหลังจากเยอรมนีพ่ายแพ้ในสงครามโลกครั้งที่สอง หน่วยเอ็สเดได้ถูกประกาศว่าเป็นองค์กรอาชญากรรมที่การพิจารณาคดีเนือร์นแบร์คพร้อมกับส่วนที่เหลือของสำนักความมั่นคงหลักไรช์ของไรน์ฮาร์ด (รวมทั้งหน่วยเกสตาโป) ทั้งสองหน่วยและสาขาของหน่วยเอ็สเอ็สในหมู่คณะ ผู้สืบทอดตำแหน่งของรีนฮาร์ด แอ็นสท์ คัลเทินบรุนเนอร์ ได้ถูกตัดสินว่ามีความผิดฐานก่ออาชญากรรมสงครามและอาชญากรรมต่อมนุษยชาติที่การพิจารณาคดีเนือร์นแบร์ค ถูกตัดสินโทษประหารชีวิตด้วยการแขวนคอในปี ค.ศ. 1946.210px|thumb|ตำรวจเอ็สเดระหว่างการสุ่มตรวจค้น
# องค์การบริหารส่วนตำบลศรีบุญเรือง
องค์การบริหารส่วนตำบลศรีบุญเรือง อาจจะหมายถึง
 องค์การบริหารส่วนตำบลศรีบุญเรือง อำเภอชนบท จังหวัดขอนแก่น
 องค์การบริหารส่วนตำบลศรีบุญเรือง อำเภอศรีบุญเรือง จังหวัดหนองบัวลำภู
# องค์การบริหารส่วนตำบลขามป้อม
องค์การบริหารส่วนตำบลขามป้อม อาจจะหมายถึง
 องค์การบริหารส่วนตำบลขามป้อม อำเภอพระยืน จังหวัดขอนแก่น
 องค์การบริหารส่วนตำบลขามป้อม อำเภอเปือยน้อย จังหวัดขอนแก่น
 องค์การบริหารส่วนตำบลขามป้อม อำเภอสำโรง จังหวัดอุบลราชธานี
 องค์การบริหารส่วนตำบลขามป้อม อำเภอวาปีปทุม จังหวัดมหาสารคาม
# ระบบแพร่สัญญาณเทอร์เนอร์
ระบบแพร่สัญญาณเทอร์เนอร์  เป็นกลุ่มสื่อมวลชนอเมริกันซึ่งเป็นส่วนหนึ่งของไทม์วอร์เนอร์ และจัดการการรวบรวมเครือข่ายเคเบิลทีวี ที่ริเริ่มหรือได้มาโดย เท็ด เทอร์เนอร์ ก่อตั้งในปี ค.ศ. 1970 และรวมเข้ากับไทม์วอร์เนอร์ ในวันที่ 10 ตุลาคม ค.ศ. 1996 ซึ่งขณะนี้ก็ดำเนินการเป็นหน่วยกึ่งอิสระของ ไทม์วอร์เนอร์ ทรัพย์สินของบริษัท ประกอบด้วย ซีเอ็นเอ็น, เอชแอลเอ็น, ทีบีเอส, ทีเอ็นที, Turner Classic Movies, การ์ตูนเน็ตเวิร์ก, Adult Swim, บูมเมอแรง และTruTV มีสำนักงานใหญ่ตั้งอยู่ในศูนย์ CNN Center ในดาวน์ทาวน์ แอตแลนตา"Contact Us ." Turner Broadcasting System. และเทอร์เนอร์ บรอดคาซติง ในเขตออกไปจาก เทควูดไดรฟ์ ใน มิดทาวน์ ,แอตแลนตา ซึ่งเป็นที่ตั้งของ Turner Studios
# องค์การบริหารส่วนตำบลโนนทัน
องค์การบริหารส่วนตำบลโนนทัน อาจจะหมายถึง
 องค์การบริหารส่วนตำบลโนนทัน อำเภอหนองเรือ จังหวัดขอนแก่น
 องค์การบริหารส่วนตำบลโนนทัน อำเภอเมืองหนองบัวลำภู จังหวัดหนองบัวลำภู
# องค์การบริหารส่วนตำบลวังม่วง
องค์การบริหารส่วนตำบลวังม่วง อาจจะหมายถึง
 องค์การบริหารส่วนตำบลวังม่วง อำเภอเปือยน้อย จังหวัดขอนแก่น
 องค์การบริหารส่วนตำบลวังม่วง อำเภอวังม่วง จังหวัดสระบุรี
# พระเจ้านุลจีแห่งชิลลา
พระเจ้านุลจีแห่งชิลลา (,) พระราชาลำดับที่ 19 แห่ง อาณาจักรชิลลา หนึ่งใน สามก๊กแห่งเกาหลี พระองค์เป็นพระราชโอรสของ พระเจ้าแนมุล พระราชาลำดับที่ 17 กับ พระนางโบบัน พระราชธิดาใน พระเจ้ามีชู พระราชาลำดับที่ 13

พระองค์อภิเษกกับพระราชธิดาของ พระเจ้าซิลซ็อง พระราชาลำดับที่ 18 ผู้เนรเทศพระราชอนุชาของพระเจ้านุลจี 2 พระองค์ไปยัง โคกูรยอ และ ญี่ปุ่น ซึ่งพระเจ้าซิลซ็องพยายามจะสังหารพระเจ้านุลจีเมื่อครั้งยังเป็นเจ้าชายแต่ไม่สำเร็จโดยพระเจ้าซิลซ็องถูกพระเจ้านุลจีสำเร็จโทษเมื่อขึ้นสืบราชบัลลังก์ใน ค.ศ. 417 

ใน ค.ศ. 418 พระองค์ได้ส่งข้าหลวงผู้จงรักภักดีคนหนึ่งนาม ปาร์คแจซัง ไปช่วยพระราชอนุชาทั้งสองที่โคกูรยอและญี่ปุ่นซึ่งข้าหลวงปาร์คได้ทำการช่วยเหลือองค์ชายที่โคกูรยอเป็นผลสำเร็จแต่ที่ญี่ปุ่นเขาถูกจับและบังคับให้สวามิภักดิ์ต่อกษัตริย์ญี่ปุ่นซึ่งข้าหลวงปาร์คได้ปฏิเสธไปทำให้เขาถูกสังหารซึ่งเรื่องราวของเขายังคงถูกเล่าขานสืบมาจนถึงทุกวันนี้

พระเจ้านุลจีพยายามที่จะทำให้ชิลลาเป็นอิสระจากโคกูรยอโดยเริ่มจากความสัมพันธ์ทางการทูตเมื่อ ค.ศ. 424 และความสัมพันธ์ทางการทหารกับ แพ็กเจ เมื่อ ค.ศ. 433

พระเจ้านุลจีสวรรคตเมื่อ ค.ศ. 458 หลังจากครองราชบัลลังก์ทั้งสิ้น 41 ปีโดยผู้ที่สืบทอดราชบัลลังก์ต่อจากพระองค์คือ จาบี ผู้เป็นพระราชโอรส
# พระเจ้าชาบีแห่งชิลลา
พระเจ้าชาบีแห่งชิลลา (, ? – 479,) พระราชาลำดับที่ 20 แห่งอาณาจักรชิลลา หนึ่งใน สามก๊กแห่งเกาหลี. พระองค์เป็นพระราชโอรสองค์ใหญ่ใน พระเจ้านุลจี พระราชาลำดับที่ 19 กับพระนาง อาโยบูอิน พระราชธิดาใน พระเจ้าชิลซ็อง พระราชาลำดับที่ 18 

ใน ค.ศ. 474 อาณาจักรโคกูรยอ ได้เคลื่อนทัพเข้าโจมตีอาณาจักรแพ็กเจซึ่งตั้งอยู่ทางตะวันตกของชิลลา พระเจ้าชาบีจึงส่งกองทัพเข้าไปช่วยเหลือแพ็กเจซึ่งเป็นการส่งทหารไปช่วยเป็นครั้งสุดท้ายระหว่างสองอาณาจักร
# อาดัม อูนัส
อาดัม อูนัส (, เกิด 11 พฤศจิกายน 1996) เป็นนักฟุตบอลชาวแอลจีเรีย ตำแหน่งกองกลาง ปัจจุบันเล่นให้กับสโมสรฟุตบอลนาโปลี ในระดับเซเรียอา

ประวัติ
ฌีรงแด็ง เดอ บอร์โด
ในเดือนเมษายน 2013 อูนัสได้เซ็นสัญญาเข้าร่วมสโมสรฟุตบอลฌีรงแด็ง เดอ บอร์โด และได้ลงเล่นในทีมสำรองในฐานะนักฟุตบอลเยาวชน ก่อนจะได้รับโอกาสให้ลงสนามในทีมชุดใหญ่เป็นครั้งแรกเมื่อวันที่ 4 ตุลาคม 2015 ในนัดที่พบกับสโมสรโลริย็อง
# พระเจ้าฮโยโซแห่งชิลลา
พระเจ้าฮโยโซแห่งชิลลา (, 687 – 24 สิงหาคม 702, ครองราชย์ 20 สิงหาคม 692 – 24 สิงหาคม 702) เป็นกษัตริย์องค์ที่ 32 แห่ง ชิลลา ซึ่งเป็นอาณาจักรที่เจริญรุ่งเรืองบนคาบสมุทรเกาหลีตั้งแต่ประมาณปี ค.ศ. 200 ถึง 927 พระองค์เป็นโอรสองค์โตของ พระเจ้าซินมุน และพระราชินีองค์ที่สองของเขา พระนางซินมก พระองค์ครองราชย์มาเป็นเวลาสิบปีและเสด็จสวรรคตด้วยพระอาการประชวรในเมืองหลวงของชิลลาในฤดูใบไม้ร่วงปี ค.ศ. 702
# ไทม์ (บริษัท)
ไทม์  เป็นกลุ่มบริษัทสื่อมวลชนข้ามชาติที่ก่อตั้งในวันที 28 พฤศจิกายน 1922 โดย Henry Luce และBriton Hadden และตั้งอยู่ที่New York City เขาเป็นเจ้าของและเผยแพร่นิตยสารมากกว่า 100 แบรนด์ ซึ่งมีชื่อเสียงโด่งดังมากที่สุดคือ ไทม์ ส่วนนิตยสารอื่น ๆ ได้แก่ Sports Illustrated, Travel + Leisure, Food & Wine, Fortune, People, InStyle, Life, Golf Magazine, Southern Living, Essence, Real Simple, และEntertainment Weekly นอกจากนี้ยังมีบริษัท ย่อยที่ดำเนินการร่วมกับนิตยสารในสหราชอาณาจักร Time Inc. UK ซึ่งรวมถึง What's on TV, NME, Country Life, และWallpaper Time Inc ยังร่วมดำเนินการเว็บไซต์และเกี่ยวกับดิจิทัลกว่า 60 แห่งรวมทั้ง MyRecipes, TheSnug, HelloGiggles, และMIMI
# ทบวงทหารเรือสหรัฐ
ทบวงทหารเรือสหรัฐวิทยาลัยป้องกันราชอาณาจักร. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 89 (ตัวย่อ: DoN) เป็นอีกหนึ่งหน่วยงานของกระทรวงกลาโหมสหรัฐ จัดตั้งขึ้นโดยพระราชบัญญัติ Act of Congress เมื่อวันที่ 30 เมษายน พ.ศ. 2341 (ซึ่งได้ริเริ่มโดยคำแนะนำของเจมส์ แม็คเฮนรี่) Bernard C. Steiner and James McHenry, The life and correspondence of James McHenry (Cleveland: Burrows Brothers Co., 1907). เพื่อให้เป็นโครงสร้างองค์กรของรัฐบาลต่อกองทัพเรือสหรัฐ นาวิกโยธินสหรัฐจากปี พ.ศ. 2377 เป็นต้นมาChap. XXXV. 1 Stat. 553 from "A Century of Lawmaking for a New Nation: U. S. Congressional Documents and Debates, 1774 - 1875". Library of Congress, Law Library of Congress. Retrieved March 24, 2012.
# สีน้ำเงินเขียว
สีน้ำเงินเขียว หรือ สีไซแอน  เป็นสีหนึ่งในแม่สี อยู่ระหว่างสีเขียวและสีน้ำเงิน เป็นหนึ่งในสีของระบบสี CMYK ที่ใช้ในเครื่องพิมพ์ อยู่ในช่วงความยาวคลื่นอยู่ในช่วง 490–520 นาโนเมตร
หมวดหมู่:สี
# แดตส์วอตไอไลก์ (เพลงบรูโน มาส์)
แดตส์วอตไอไลก์  เป็นเพลงของนักร้อง-นักแต่งเพลงชาวอเมริกัน บรูโน มาส์ ซิงเกิลที่ 2 จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 30 มกราคม ค.ศ. 2017 เป็นซิงเกิลที่ขึ้นชาร์ตเพลงมากที่สุดในสหรัฐอเมริกาจาก 24K Magic สตูดิโออัลบั้มของเขา ซึ่งเลยอันดับเพลงของ24K Magic เป็นอันดับที่ 1 ในBillboard Hot 100 เพลงนี้ยังได้รับการเรียบเรียงประพันธ์เพลงโดยตัวเขาเองรวมถึง Gucci Mane, PARTYNEXTDOOR และAlan Walker

มิวสิกวิดีโอ
มิวสิกวิดีโอ "That's What I Like" เผยแพร่ครั้งแรกในวันที่ 1 มีนาคม ค.ศ. 2017 กำกับโดย Mars และ Jonathan Lia, และผลิตโดย Good Company

การแสดงสด
Mars ได้แสดงเพลง "That's What I Like" ในงานรางวัลแกรมมี ครั้งที่ 59 นอกจากนี้เขายังแสดงเพลงนั้นในงาน2017 Brit Awards และในงาน2017 iHeartRadio Music Awards โดยรวมเป็น medley กับTreasure

รายการเพลง

ชาร์ต
 ชาร์ต (2017) อันดับสูงสุด อาร์เจนตินา (Monitor Latino)  อาร์เจนตินา แองโกล (Monitor Latino)  บราซิล (Brasil Hot 100 Airplay)  บราซิล (Billboard Brasil Pop Airplay)  โคลอมเบีย (National-Report)  กัวเตมาลา (Monitor Latino)  ไอร์แลนด์ (IRMA)  มาเลเซีย (RIM)  ปารากวัย (Monitor Latino)  ฟิลิปปินส์ (ฟิลิปปินส์ ฮอต 100)  เกาหลีใต้ (แกออน)  เวเนซุเอลา ท็อป 100 (Record Report)  เวเนซุเอลา อิงลิช (Record Report)  เวเนซุเอลา ป็อป (Record Report) 

ประวัติการจำหน่าย
 ประเทศ วันที่ รูปแบบ ค่าย  สหรัฐอเมริกา 30 มกราคม 2017 Hot AC radio Atlantic 31 มกราคม 2017 Contemporary hit radio Rhythmic contemporary สหราชอาณาจักร 24 กุมภาพันธ์ 2017 Contemporary hit radio อิตาลี 3 มีนาคม 2017 Warner ทั่วโลก 20 เมษายน 2017 Digital Download – remixes Atlantic 

หมายเหตุ
# ที-35
ที-35 เป็นรถถังหนักของสหภาพโซเวียต ในช่วงสมัยระหว่างสงคราม และช่วงต้นสงครามโลกครั้งที่สอง ซึ่งมีการพบเห็นถึงการผลิตและการเข้าประจำการที่จำกัดในกองทัพแดง มักจะถูกเรียกว่า เรือรบประจัญบานบนบก มันเป็นรถถังหนักที่มีห้าป้อมปืนเพียงหนึ่งเดียวในโลกที่ได้ผลิตขึ้นมา แต่ได้รับการพิสูจน์แล้วว่ามันเคลื่อนที่ได้ล่าช้าและไม่ได้รับความเชื่อถือในระบบกลไก รถถังที-35 ส่วนใหญ่ยังคงถูกใช้งานในช่วงปฏิบัติการบาร์บาร็อสซาที่ประสบความสูญเสีย เนื่องจากความล้มเหลวทางกลไกมากกว่าความเสียหายจากฝ่ายข้าศึก มันถูกออกแบบมาเพื่อแทนที่รถถังที-28 ในช่วงเวลานั้น อย่างไรก็ตาม มีจำนวนน้อยมากที่จะสร้างมันขึ้น

นอกจากนี้ มันมีขนาดใหญ่ แต่ภายในรถถังนั้นมีช่องว่างที่คับแคบด้วยช่องการสู้รบที่แยกออกจากกันจากแต่ละป้อม ป้อมปืนบางส่วนได้บดบังช่องทางเข้า

 แหล่งข้อมูลอื่น 

 The T-35 Heavy Tank  at the Russian Battlefield (battlefield.ru).
 Very large Russian photo gallery (grayknight.narod.ru)
 U.S. WWII Newsmap, "Russian Armored Vehicles", hosted by the UNT Libraries Digital Collections